Image: Illum Ittra miftuћa lill-Prim Ministru, l-Onorevoli Joseph Muscat Gћażiż Prim Ministru, Aћna hawn taћt iffirmati nsostnu illi l-gvern Malti mhux biss m'gћandux jieћu parti fil-ftehim ta' integrazzjoni militari (PESCO), imma gћandu jaћdem biex din l-inizjattiva mill-UE tispiċċa u l-UE tibda tћaddan politika ta' paċi mal-ġnus kollha u ta' diżarm militari. Ir-raġunijiet gћal dan huma: (1) L-Unjoni Ewropea mhix maqbuda f'taqtigћa militari mal-ebda blokk ieћor bћalma kien il-każ bejn in-Nato u l-Patt ta' Varsavja fi żmien il-gwerra l-bierda. Gћalhekk m'hemm ebda bżonn ta' armata Ewropea biex tiddefendi 'l-Unjoni Ewropea. (2) L-esperjenzi reċenti fl-Iraq, il-Libja u s-Sirja juruna li l-politika ta' interventi "umantiarji" hi giddieba u falluta. Hi biss skuża biex pajjiżi jew blokki setgħana jimponu r-rieda tagħhom fuq pajjiżi żgħar. Hi politika immorali, kif ukoll żerriegħa ewlenija tal-attakki terroristiċi u tal-ħolqien tar-rifuġjati. (3) Il-PESCO tmur kontra l-għan ewlieni tal-fundaturi tal-UE, dak illi l-Ewropa ma terġax tgħaddi minn gwerrer, kemm interni kif ukoll 'il barra mill-Ewropa. Fi kliem Robert Schuman , l-Unjoni Ewropea għandha tkun għaqda li tfittex: 'li ġġib tmiem għall-gwerrer u twassal għall-paċi dejjiema. (4) Id-diżarm, il-kummerċ ekwu u l-għajnuna għal żvilupp li jkun ekoloġikament sostenibli huma l-aktar għodda effettiva għall-paċi. L-Unjoni Ewropea f'dawn għanda tinvesti. Kif qal reċentemnt il-Papa : "Ir-relazzjonijiet Internazzjonali m'għandhomx jintrabtu ma` saħħa militari, mal-ħsieb li jaqbillek tbeżża' lil ħaddieħor, u mal-ħażna tal-armi…imma fuq l-etika tal-solidarjetà`. (5) Il-PESCO mhix biss tmur direttament kontra il-Kostituzzjoni ta' Malta li tobbliga lill-gvern Malti li jaħdem għall-paċi permezz tan-Newtralita` u li ma jiħux sehem f'Alleanzi Militari, iżda assolutament m'għandhiex il-mandatt tal-popli li jifformaw l-UE, u allura qed tiġi imponuta fuq dawn il-popli. (6) Għal Malta il-PESCO tfisser ukoll spejjeż bla bżonn f'nefqiet militari, parteċipazzjoni f'attakki militari immorali, kif ukoll il-konsegwenza inevitabbli li demm żagħżagħ Maltin jinxtered b'kapriċċ. Raisa Galea, Bijologa Profs Peter Mayo Akkademiku Charles Miceli attivist soċjali Dr Mark Montebello, Saċerdot. Dr Mary Grace Vella, Lettur u Attivista Fra Ġwann Xerri Saċerdot
Charles Miceli's Last Battle